డాన్యూబ్
ఐరోపాలో డాన్యూబ్ ( ) నది వోల్గా తర్వాత అతి పెద్ద నది. దీన్ని అంతర్జాతీయ జల మార్గంగా గుర్తించారు.
ఇది జర్మనీలోని బ్లాక్ ఫారెస్టులో బ్రిగాచ్మరియు బ్రెగ్ అనే అతి చిన్న నదులలో పుట్టింది. ఇవి రెండూ డోనాస్చింజెన్ పట్టణం వద్ద కలుస్తున్నాయి. ఆ తర్వాత ఇది డాన్యూబ్ అనే పేరుతో ఈశాన్య దిశగా, మధ్య, తూర్పు ఐరోపా దేశాల ముఖ్య పట్టణాల మీదుగా 2850 కి.మీ (1771 మైళ్ళు) ప్రవహించి, రొమేనియా, ఉక్రైన్ దేశాల డాన్యూబ్ మైదానం గుండా నల్ల సముద్రంలో కలుస్తుంది.
చరిత్ర ననుసరించి ఇది రోమ్ సామ్రాజ్యపు దీర్ఘ కాల సరిహద్దుగా ఉండింది. ఇది పది దేశాలగుండా ప్రవహించడమో, లేదా వాటి సరిహద్దులుగా ఉండడమో జరిగింది. జర్మనీ (7.5%), ఆస్ట్రియా (10.3%), స్లోవేకియా (5.8%), హంగేరీ (11.7%), క్రొయేషియా (4.5%), సెర్బియా (10.3%), బల్గేరియా (5.2%), మాల్డోవా (1.6%), ఉక్రైన్ (3.8%), రొమేనియా (28.9%). (ఈ శాతాలు మొత్తం డాన్యూబ్ నదీ పరీవాహక ప్రాంతపు మొత్తంలోని భాగాన్ని సూచిస్తాయి.}.)
డాన్యూబ్‌‍‍ను లాటిన్‌లో, ప్రాచీన గ్రీకులో Ίστρος ("ఇస్ట్రోస్" ) అని పిలుస్తారు.
డేసియన్ /త్రాసియన్లలో Τάναις/"డొనారిస్" / "డొనారిస్" అని పిలుస్తారు. (ఎగువ డాన్యూబ్‌) "ఇస్ట్రోస్" (దిగువ డాన్యూబ్‌).
"డానువియస్" అనే పేరు సెల్టిక్ (గాలిష్ )భాష నుంచి కానీ, ఇరానిక్ భాష నుంచి కానీ వచ్చి ఉండాలి. ఇండో - యూరోపియన్ భాషల నుండి పేరు పెట్టబడిన అనేక నదులలో ఇది కూడా ఒకటి. "*dānu " అనే ఇండో యూరోపియన్ పదానికి నది అని అర్థం. దీనికే ఆదిమ కాలం నుండి ఉన్న విశ్వనది. లేదా నదీ దేవత అని కూడా అర్థం ఉంది. (చూడండి దాను (అసుర)), "*dā " అనే మూల ధాతువుకు "ప్రవహించు / వేగంగా కదులు , ఉధృతంగా, అమిత శక్తితో, క్రమశిక్షణా రహితంగా" అనే అర్థాలున్నాయి. 
ఇదే రకమైన పదవ్యుత్పత్తితోడాన్, డొనెట్స్, డ్నీపర్, డ్నీస్టర్ అనే ఇతర నదులు కూడా ఉన్నాయి. 
డ్నైపర్, డ్నీస్టర్ పదాలు "డనాపరిస్" "డనాస్టియన్‌ల" నుండి వచ్చాయి. ఇవి స్కైథియాన్ ఇరానిక్ పదాలు. "*Dānu apara " అంటే వెనుక భాగపు నది అనీ,"*Dānu nazdya-" అంటే ముందరి భాగపు నది అని అర్థం.
ప్రాచీన గ్రీకులోని "ఇస్ట్రోస్" అనే పదం థ్రేసియన్/ డేసియన్‌లనుండి తీసుకోబడింది. దీనికి బలమైన, లేదా వేగంగా కదులు అని అర్థం. సంస్కృతంలో కూడా "is.iras" అనే పదానికి వేగంగా కదులు అనే అర్థం ఉంది.
ఇంగ్లాండ్‌ను నార్మన్‌లు జయించిన తర్వాత ఇంగ్లీష్ భాషలో డాన్యూబ్ అనే ఫ్రెంచి పదాన్ని వాడుతున్నారు. 
ఈ నది ప్రవహించే దేశాలలోని అయా భాషలలో ఇలా పిలుస్తున్నారు:
ఈ నది సరిహద్దులుగా ఉన్న దేశాలతో పాటుగా దీని నదీ పరీవాహకప్రాంతం విస్తరించి ఉన్న దేశాలు మరో ఎనిమిది ఉన్నాయి. అవి బోస్నియా మరియు హెర్జిగోవినా (4.8%), ది చెక్ రిపబ్లిక్ (2.5%), స్లోవేకియా (2.2%), స్విట్జర్లాండ్ (0.32%), ఇటలీ (0.15%), పోలాండ్ (0.09%), మాసిడోనియా రిపబ్లిక్ (0.03%) మరియు అల్బేనియా (0.03%). ఈ నదీ పరీవాహక ప్రాంతం అధికంగా ఇటలీ స్విట్జర్లాండ్‌ల సరిహద్దులోని "పిజ్ బెర్నియా" ప్రాంతంలో ఉంది. .
డాన్యూబ్ పరీవాహక ప్రాంతాల మధ్య ఉండే చోటు చాలా దేశాలకు విస్తరించి ఉంది. డాన్యూబ్ నదికి చెందిన అనేక ఉపనదులు చాలా ఉపయోగకరమైనవే కాకుండా, సరుకుల రవాణాకు, తక్కువ లోతులో ప్రయాణించగల పడవలలో రవాణాకు ఉపయోగపడుతున్నాయి. ఈ నది పుట్టిన చోటు నుండి నల్లసముద్రంలో కలిసే వరకూ దీనిలో కలిసే ఉపనదులు (వరుసగా):
డాన్యూబ్ నది ఈ క్రింది దేశాల గుండా, నగరాల గుండా ప్రవహిస్తున్నది (నదీ జన్మస్థానం నుండి నదీముఖ ద్వారం వరకు).
డాన్యూబ్ నది ప్రపంచంలో మరే నదీ ప్రవహించని రీతిలో నాలుగు దేశాల ముఖ్య నగరాల గుండా (ముద్దక్షరాలలో సూచించబడింది) ప్రవహిస్తోంది.
క్రొయేషియాలోని బాటినా, డాల్జ్, వుకోవర్,ఇలోక్‌ల వద్ద నిరంతరం డాన్యూబ్ నదీ జలమితి అధ్యయనం జరుగుతుంటుంది.
నల్ల సముద్రం నుండి రొమేనియాలోని బ్రైలా వరకు సముద్ర ఓడలు డాన్యూబ్‌‍లో ప్రయాణించగలవు. నదీ ఓడల ద్వారా జర్మనీలోని కెల్హెలిమ్, బవేరియా వరకూ, చిన్న సరుకుల ఓడల ద్వారా జర్మనీలోని ఉల్మ్, ఉట్టేమ్‍బెర్గ్ల వరకు ప్రవాహానికి ఎదురీదుతూ ప్రయాణం చేయవచ్చు. దీని ఉపనదులలో 60 వరకు జల మార్గానికి అనువుగా ఉన్నాయి.
1992లో జర్మనీలోని రైన్-మైన్-డాన్యూబ్ కాలువ పూర్తయింది. దీని వల్ల ఈ నది ఉత్తర సముద్రంలోని రోటర్ డామ్ నుండి నల్ల సముద్రంలోని సులీనా వరకు ఐరోపా గుండా పయనించే జలమార్గంగా (3500కి.మి.) మారింది. 1994లో డాన్యూబ్‌‍ను పది పాన్- యూరోపియన్ కారిడార్లలో ఒకటిగా ప్రకటించారు. ఈ మార్గాల నిర్వహణకు మధ్య, తూర్పు ఐరోపాదేశాలు రానున్న పది, పదైదు సంవత్సరాలలో భారీ మొత్తంలో పెట్టుబడులు పెట్టాల్సి ఉంటుంది. డాన్యూబ్ నదిపై జరిగే రవాణా 1987లో 100 మిలియన్ టన్నులకు పెరిగింది. 1999లో సెర్బియాలోని మూడు వంతెనలపై నాటో బాంబు దాడులు చేయడం వలన నదిలో రవాణ కష్టసాధ్యమయింది. శిథిలాల తొలగింపు ప్రక్రియ 2002 నాటికి పూర్తయింది. జల రవాణా కోసం ఏర్పరిచిన తాత్కాలిక వంతెనను 2005లో తొలగించారు.
ఐరన్ గేట్ వద్ద డాన్యూబ్ నది ఇరుకైన దారి గుండా ప్రయాణించి సెర్బియా రొమేనియా దేశాల మధ్యన సరిహద్దును ఏర్పరుస్తుంది. ఇక్కడే ఒకటవ ఐరన్‌గేట్ హైడ్రో ఎలక్ట్రిక్ పవర్ స్టేషను డ్యామ్ను ఏర్పరిచారు. ఇక్కడ నుండి 60 కి.మి.దిగువన (ఇరుకు దారికి అవతల) రెండవ హైడ్రో ఎలక్ట్రిక్ పవర్ స్టేషను ఉంది. 2006 ఏప్రిల్ 13న ఐరన్ గేట్ డ్యామ్ నుండి గరిష్ఠ స్థాయిలో 15,400 m3/s నీరు విడుదలయింది.
డాన్యూబ్ నదిపై మూడు కృత్రిమమైన నదీమార్గాలను ఏర్పరచారు. అవి: బానత్, బాక్కా ప్రాంతాలలోని డాన్యూబ్‌-తీసా-డాన్యూబ్ కాలువ (DTD) (సెర్బియాలోని ఉత్తర ప్రాంతంలో ఉన్న (వజ్‍వోదినా ), కాన్‌స్టాంటా, సెర్నావొడాల మధ్యన ఉన్న 64కి.మీ. పొడవైన డాన్యూబ్‌- నల్ల సముద్రపు కాలువ (రొమేనియా). ఇది 1984లో పూర్తయింది. దీనివల్ల నల్ల సముద్రం చేరడానికి 400కి.మి. దూరం తగ్గింది. రైన్-మైన్-డాన్యూబ్ కాలువ (సుమారు 171 కి.మి.). ఇది 1992లో పూర్తయింది. ఇది నల్ల సముద్రాన్ని, ఉత్తర సముద్రాన్ని కలుపుతుంది.
డాన్యూబ్ మైదానాన్ని 1991లో యునెస్కో ప్రపంచ వారసత్వ ప్రాంతంగా ప్రకటించారు. దీని ఆర్ద్ర భూములు (రామ్సార్ పట్టికలో ఉన్న ఈ ఆర్ద్ర భూములు అంతర్జాతీయ ప్రాముఖ్యతను కలిగి ఉన్నాయి. ఈ భూములు అనేక వలస పక్షుల గుంపులతో పాటుగా ప్రమాద స్థితిలో ఉన్న పిగ్మీ కార్మోరాంట్ పక్షులకు (" ఫాలక్రోకొరాక్స్ పిగ్మేయస్" పక్షులకు ఆలవాలంగా ఉన్నాయి.) కాలువలను నిర్మించడం, పరీవాహక ప్రాంత ఏర్పాటు పథకాల వల్ల మైదానానికి ముప్పు ఏర్పడింది. బాస్ట్రో చానెల్ను చూడండి.
ది ఇంటర్నేషనల్ కమిషన్ ఫర్ ద ప్రొటెక్షన్ ఆఫ్ ద డాన్యూబ్ రివర్ (ICPDR) అనేది యూరోపియన్ యూనియన్తో పాటుగా 14 సభ్య దేశాలను కలిగిన సంస్థ (జర్మనీ, ఆస్ట్రియా, ద చెక్ రిపబ్లిక్, స్లోవేకియా, స్లోవేనియా, హంగేరీ, క్రొయేషియా, బోస్నియా, హెర్జెగోవినా,సెర్బియా, రొమేనియా, మాల్డోవా, మాంటెనెగ్రో, ఉక్రైన్) ఈ కమిషన్‌ను 1998లో ఏర్పరిచారు. ఇది డాన్యూబ్ ఉపనదులను, భూగర్భ జల వనరులను, డాన్యూబ్ నదీ పరీవాహక ప్రాంతాన్ని పర్యవేక్షిస్తుంది. డాన్యూబ్ నదీ పరిరక్షక ఒప్పందాన్ని అమలు పరచడం. EU జల చట్ర నిర్వహణననుసరించి జలసంరక్షణ, జలాల హేతుబద్ధ వినియోగం, వాటి వృద్ధి వంటి అంశాలతో పాటుగా ఈ ఒప్పందాన్ని అమలు పరచడం, సమన్వయాన్ని సాధించడం, నిలకడైన, సమానమైన జల నిర్వహణ అంశాలను అమలు చేయడం దీని లక్ష్యం.
డాన్యూబ్ కమిషన్ నది జలమార్గ పరిస్థితుల నిర్వహణ, మెరుగుదల గురించి ఆందోళన చెందుతోంది. ఇది నది సరిహద్దులలో ఉన్న ఏడు దేశాలచేత 1948లో స్థాపించబడింది. ఆస్ట్రియా, బల్గేరియా, క్రోవేషియా, జర్మనీ, హంగరీ, మోల్డోవా, స్లోవెకియా, రోమేనియా, రష్యా, ఉక్రెయిన్, సెర్బియా దేశాల ప్రతినిధులు ఈ కమిషన్ సభ్యులుగా ఉన్నారు. సంవత్సరానికి రెండు సార్లు ఇది సమావేశమవుతుంది. 
కమిషన్ కార్యాచరణ పథకాలలో సూచించిన అంశాలపై ఆలోచించడానికి ఇది నిపుణుల బృందాన్ని కూడా నియమిస్తుంది
ఈ కమిషన్ 1856 మరియు 1921 పారిస్ కాన్ఫరెన్స్ కాలం నాటిది. డాన్యూబ్ నదిపై ఉచిత రవాణాను పరిరక్షించడానికి తొలిసారిగా అంతర్జాతీయ పాలనను ఏర్పర్చింది
డాన్యూబ్ ప్రధాన జలాలు ఈరోజు సాపేక్షికంగా చిన్నవే అయినప్పటికీ, భౌగోళికంగా డాన్యూబ్ రైన్ కంటే ప్రాచీనమైన నది. దీని పరీవాహకప్రాంతం నేటి దక్షిణ జర్మనీ అంత విస్తీర్ణంతో పోటి పడుతోంది. ఇది ఆసక్తికరమైన భోగోళిక సంక్లిష్టతలను కలిగి ఉన్నాయి. రైన్ నది ఆల్ఫ్స్ పర్వతాలలో పుట్టే ఏకైక నది. అది ఉత్తర దిశగా ప్రవహించి ఉత్తర సముద్రంలో కలుస్తుంది. ఇది కనపడని రేఖ మాదిరిగా పిజ్ లుంగిన్వద్ద మొదలై దక్షిణ జర్మనీలోని చాలా భూభాగాన్ని రెండుగా విభజిస్తుంది. అందువల్లనే దీనిని ఐరోపా వాటర్ షెడ్ అంటారు.
రైన్ నది కిందటి మంచు యుగానికి ముందు కాలంలో, ప్లియోస్టొసెన్లో బ్లాక్ ఫారెస్ట్ వాయువ్య కొసన ఏర్పడింది. దానికి ఇప్పుడు ఆల్ఫ్స్ పర్వతాల తూర్పు వైపు నుండి నీరు అందుతున్నది. దీన్నే "ఉర్డోనా" అని పిలిచారు (వాస్తవమైన డాన్యూబ్‌). ప్రాచీనమైన ఈ నదీ గర్భం ఇప్పటి డాన్యూబ్ కన్నా చాలా పెద్దది. దీన్ని ఇప్పుడు స్వాబియన్ అల్బ్ విశాలమైన లోయతో (నీరులేని) కూడిన ప్రకృతి దృశ్యంగా మనం చూడవచ్చు. ఎగువ రైన్ లోయ కోసుకపోవడం వలన ఆల్ఫ్స్ పర్వతాల నుండి వచ్చే నీటిలో అధిక భాగం దిశను మార్చుకొని, రైన్ నదికి చేరుతున్నది. ఇప్పటి ఎగువ డాన్యూబ్‌, కేవలం ప్రాచీనమైన దానికి ఒక చిహ్నం మాత్రమే.
స్వాబియన్ అల్బ్ రంధ్రాలతో కూడిన సున్నపు రాయితో ఏర్పడినందువల్ల, రైన్ నదీ మట్టం డాన్యూబ్ కన్న తక్కువ ఎత్తులో ఉండడం వల్ల, అంతర్గతంగా ప్రవహించే అనేక నదులు డాన్యూబ్ నుండి నీటిని రైన్ నదిలోకి కొనితెస్తాయి. వేసవిలో చాలా రోజుల పాటు డాన్యూబ్ నదిలో చాలా కొద్ది మొత్తంలో మాత్రమే నీరు ఉంటుంది. ఈ నీరు శబ్దం చేస్తూ కాలువలుగా భూ అంతర్భాగం లోకి ఇంకుతుంది. స్వాబియన్ అల్బ్ వద్ద గల రెండు ప్రదేశాలలో ఇట్లా జరుగుతుంది. అవి: , (డాన్యూబ్ సింక్). ఈ నీటిలో చాలా భాగం కేవలం 12 కి.మి దూరంలో, దక్షిణ దిశగా జర్మనీలోని ఆచ్టాఫ్ ఊటబావి వద్ద తిరిగి భూమిపైకి వస్తుంది. ఇక్కడ ఇది చాలా ఉరవడిగా సెకండుకు సగటున 8500 లీటర్ల చొప్పున బయటకు ప్రవహిస్తుంది. ఈ నీరు కాన్‌స్టాన్స్ సరస్సు ద్వారా రైన్ నదిలో కలుస్తుంది. ఈ ప్రాంతం నుండి బయటకు ప్రవహించే నీటికి మాత్రమే ఐరోపా జల పంపకం వర్తిస్తుంది. డోనావర్సికెరంగ్ వద్ద కల అంతర్‌ప్రవాహ రంద్రాలు నిండి డాన్యూబ్ నది తగినంత నీటితో ప్రవహించేటప్పుడు మాత్రమే ఈ పంపకం వర్తిస్తుంది.
డాన్యూబ్ నదిలోని నీరు భూ అంతర్గత మార్గాల గుండా సున్నపు రాతి మార్గాల గుండా కిందికి ప్రవహించడం వల్ల, ఎగువ డాన్యూబ్‌‍లోని నీరు ఒక్క రోజులోనే రైన్ నదిలోకి వచ్చి చేరుతుంది. ఈ ప్రక్రియను ప్రవాహ స్వాధీనం అంటారు.
డాన్యూబ్ పరీవాహక ప్రాంతం కొన్ని ప్రాచీన మానవ సంస్కృతులకు ఆలవాలంగా ఉండేది. డాన్యూబ్ కొత్త రాతి యుగ సంస్కృతిలో, మధ్య డాన్యూబ్ పరీవాహక ప్రాంతపు పొడవైన కుండల తయారీ సంస్కృతి కూడా ఉంది. క్రీస్తుకు పూర్వం మూడు వేల శతాబ్దాల కింద వుకెడాల్ సంస్కృతి (క్రొయేషియా) లోని వుకోవర్కు దగ్గరగా ఉన్న వుకేడాల్ ప్రదేశం నుండి) పింగాణీ తయారీకి ప్రసిద్ధి గాంచింది. క్రీస్తుకు పూర్వం ఆరువేల సంవత్సరాలనుండి మూడు వేల సంవత్సరాల వరకూ కొనసాగిన వింకా సంస్కృతి (వింకా, సెర్బియా), డాన్యూబ్ నది పొడవునా వ్యాపించి ఉంది. ఈ నది రోమన్ సామ్రాజ్యంలోని ' లైమ్స్ జెర్మానికస్{/0లో భాగంగా ఉండేది. రోమన్లు ఈ నదిని తమ సామ్రాజ్యానికి ఉత్తర సరిహద్దుగా పరిగణించేవారు.
క్రీస్తుకు పూర్వం 336 సంవత్సరాల కింద, అలెక్సాండర్ మాసిడోనియా నుండి డాన్యూబ్ వెంట ముందుకు సాగుతూ, ట్రిబాలియన్ రాజు సిర్మస్‌ను, ఉత్తరంగా ఉన్న థ్రేసియన్, ఇల్లీరియన్ ఆటవిక తెగలను జయించాడు.
డాన్యూబియస్ లేదా ఇస్ట్రోస్ నదీ భాగాన్ని (నల్ల సముద్రంతో కలిపి) ప్రాచీన కాలంలో "ఒకినోస్" అని, "ఒకినోస్ పొటామోస్" (ఒకినోస్ నది) అని పిలిచేవారు. అపోలోనియస్ రోడస్ రాసిన "ఆర్గోనాటికా" (ఆర్గాన్.IV.282)లో దిగువ డాన్యూబ్ ప్రాంతాన్ని "కెరాస్ ఒకియానియో" అని కూడా పిలిచారు. IV. 282). దిగువ డాన్యూబ్ ప్రాంతం తక్కువ ఉరవడితో, లోతుగా, వెడల్పుగా ఉంటుంది. కాబట్టి దీన్ని ఒకియానోస్‌లో భాగంగా పిలిచారు.
"ఒకియానోస్ పొటామొస్" చివర పవిత్రమైన అల్బా ద్వీపం (ల్యూక్, పైతో, నిసి, పాముల చిన్న ద్వీపం) ఉంది. ఇది పెలాస్గియాన్‌కు, (ఆ తర్వాత గ్రీకులకు) అపోలో, తూర్పున ఉదయించే సూర్యునికి పవిత్ర ప్రదేశం. ఒకియనోస్‌లోని, హైపర్‌బోరియాన్స్ ప్రాంతంలో ఉన్న హెకాటియస్ అబ్డేరిటాస్‌ను అపోలో ద్వీపంగా పిలిచేవారు. ల్యూక్ ద్వీపంలో ప్రసిద్ధ నాయకుడు అచిలస్‌ను ఖననం చేసినట్టుగా రచనలు చెబుతున్నాయి (ఈ రోజుకీ ఒక డాన్యూబ్ ముఖ ద్వారాన్ని చిలియా అని పిలుస్తున్నారు). పురాతన రోమన్ జానపద పాటలలో, శ్వేత ద్వీపంలోని శ్వేత మఠంలో నివసించే తొమ్మిదిమంది పూజారుల గురించిన వివరాలున్నాయి.
డాన్యూబ్ బైక్ ట్రయల్ (డాన్యూబ్ సైకిల్ పాత్ లేదా "డొనౌరాడ్వెగ్" అని కూడా పిలుస్తారు) అనేది నది పొడవునా నిర్వహించే ఒక బైసికిల్ ట్రయల్.
ది డాన్యూబ్ బైక్ ట్రయల్ (డొనౌరాడ్వెగ్) నాలుగు విభాగాలుగా విభజింపబడింది:
దాని ప్రయాణక్రమంలో, డాన్యూబ్ దాదాపు కోటిమంది ప్రజలకు తాగునీటి వనరుగా ఉంటోంది. జర్మనీలోని బాడెన్-ఉట్టెమ్‌బర్గ్‌లో, స్టుట్‌గార్ట్, బాడ్ మెర్గెంథైమ్, అలెన్ మరియు అల్బ్-డోనౌ (జిల్లా) మధ్య ప్రాంతంలో గల నీటిలో దాదాపు ముప్పై శాతం (2004 లెక్కల ప్రకారం) వరకు డాన్యూబ్ నదినుంచి శుద్ధి చేయబడిన నీటినుంచే వస్తోంది. ఉల్మ్ మరియు పాసౌ వంటి ఇతర నగరాలు కూడా డాన్యూబ్ నీటిని కొంతవరకు ఉపయోగిస్తున్నాయి.
ఆస్ట్రియా, హంగరీలలోని నీటిలో చాలావరకు భూగర్భం జలం నుంచి, ఊటల నుంచి వస్తుంటాయి, చాలా అరుదుగా మాత్రమే ఈ దేశాలు డాన్యూబ్ నీటిని ఉపయోగిస్తుంటాయి. తీవ్రమైన కాలుష్యం కారణంగా చాలా దేశాలు నీటిని శుభ్రపర్చటం కష్టమని తేల్చేసుకున్నాయి: ఇప్పటికీ పరిశుభ్రమైన నీటిని కలిగి ఉన్న రొమేనియాలోని కొన్ని ప్రాంతాలు డాన్యూబ్ నీటిని తాగునీటిలా ఉపయోగిస్తుంటాయి.
యూరోపియన్, "కారిడార్ VII" వలే, డాన్యూబ్ ఒక ముఖ్యమైన రవాణా మార్గంగా ఉంటోంది. రైన్–మెయిన్–డాన్యూబ్ కెనాల్‌ని ప్రారంభించినప్పటినుంచి, ఈ నది నల్లసముద్రాన్ని పశ్చిమ యూరప్ పారిశ్రామికి ప్రాంతాలు మరియు రోటర్‌డామ్ ఓడరేవుతో అనుసంధిస్తోంది. జలమార్గాన్ని భారీస్థాయి ఓడలు తిరిగేందుకు అనువుగా రూపొందించబడింది (110×11.45 మీ.) కాని తన ప్రయాణ క్రమంలో ఈ నది మరింత పెద్ద ఓడలను కూడా మోసుకుపోతుంది. డాన్యూబ్ జర్మనీలో పాక్షికంగా (5 లాకులు) ఆస్ట్రియాలో (10 లాకులు)తో కాలువగా మార్చబడింది నౌకాయానం కోసం మరిన్ని కొత్త లాకులు నిర్మించేందుకోసం చేసిన ప్రతిపాదనలు పర్యావరణ కారణాలవల్ల ఆచరణలో అమలు కాలేదు
దిగువన వియన్నాలోని ఫ్రుడెనౌ నది ప్లాంట్ లాకుల నుంచి డాన్యూబ్ కాలువీకరణ గబికోవో డామ్‌కు పరిమితం చేయబడింది మరియు బ్రాటిస్లావా సమీపంలోని లాకులు, సెర్బియా మరియు రొమేనియా మధ్య డాన్యూబ్ సరిహద్దు వద్ద రెండు డబుల్ ఐరన్ గేట్ లాకులు మాత్రమే ఏర్పర్చబడ్డాయి. ఈ లాకులు భారీ డైమెన్షన్లతో ఉన్నాయి (రష్యన్ ఓల్గా నదికి ఉన్న లాకులను పోలి ఉన్నాయి, కొన్నయితే ౩౦౦ మీటర్లకంటే పెద్దవి.) ఐరన్ గేటుకు కింద, నది నల్లసముద్రం వరకు సాఫీగా ప్రవహిస్తుంది. ఈ క్రమంలో ఇది 800 కిలోమీటర్లు ప్రయాణిస్తుంది
డాన్యూబ్ కెల్హైమ్ వద్ద రైన్-మెయిన్-డాన్యూబ్ కాలువతో అనుసంధించబడింది, వియన్నాలో వైనర్ డోనోకెనాల్‌తో అనుసంధించబడింది 
సెకండరీ నౌకాయాన శాఖలతో పాటు డాన్యూబ్‌‌తో డ్రావా, సావా మరియు టిసాలు మాత్రమే ప్రధాన నౌకాయాన నదులుగా డాన్యూబ్‌‌తో అనుసంధించబడినవి 
సెర్బియాలో ఒక కాలువ యంత్రాంగం కూడా నదికి అనుసంధించబడింది, ఈ యంత్రాంగం డునౌ టిసా-డునౌ కాలువలుగా సుపరిచితం. ఇది దిగువ భాగాలను కలుపుతోంది.
డాన్యూబ్‌‌లో ఫిషింగ్ ప్రాధాన్యత, మధ్యయుగాలలో, చాలా కీలకంగా ఉండింది తర్వాత ఇది నాటకీయంగా పతనమైపోయింది. నది యొక్క కొన్ని ప్రాంతాలలో కొంతమంది మత్సకారులు ఇప్పటికీ క్రియాశీలంగా పనిచేస్తున్నారు డాన్యూబ్ డెల్టా ఇప్పటికీ ముఖ్య పరిశ్రమగా ఉంటోంది.
డాన్యూబ్‌‌‍ పొడవునా ముఖ్యమైన పర్యాటక మరియు సహజ ప్రాంతాలు వాచౌ లోయ, ఆస్ట్రియాలోని నేషనల్ పార్క్ డోనౌ-ఆయెన్, హంగరీలోని జెమెన్క్, జర్మనీలోని నాచుర్ పార్క్ ఒబెపె డౌనౌ, క్రోవేషియాలోని కొపాక్కి రిట్, సెర్బియా మరియు రొమేనియాలోని ఐరన్ గేట్, రొమేనియాలోని డాన్యూబ్ డెల్టా, బల్గేరియాలోని స్రెబార్నా నాచుర్ రిజర్వ్.ఇక్కడ హాస్డిక్ (ఛాబాద్ నిగున్నిమ్) పాటలను "డునయ్" అని పిలుస్తారు, ఇవి 200 సంవత్సరాల కాలం నాటివి. ఇవి సాధారణంగా జోలపాటలుగా ఉంటాయి మరియు వీటికి డునయ్ నది అని పేరు పెట్టారు. నది చుట్టుపట్ల ఉన్న రైతులు తరచుగా నది వద్దకు వచ్చి ప్రతిరోజూ తమకు అత్యద్భుత సౌందర్యాన్ని చూసే అవకాశం కల్పించిన తమ దేవుడికి కృతజ్ఞతాపూర్వకంగా ఆధ్యాత్మిక పాటలు పాడుతుంటారు.
సాధారణం
అంతర్జాతీయ సంస్థలు
విడి నగరాలు లేదా దేశాలు 
[url=http://www.atmmarketplace.com/article/133768/GCA-reaches-highest-ever-quarterly-revenue]Sightline Payments[/url]